S’obrin les inscripcions per a l’Escola de Nadal de Burjassot
2025-07-24

El Nadal està picant a les portes de Burjassot i, una vegada més, des de les àrees de Cultura i Joventut de l’Institut Municipal de Cultura i Joventut de Burjassot, s’obri l’Escola de Nadal, un projecte d’oci i temps lliure perquè els més xicotets de la família, gaudisquen d’activitats lúdiques i dinamitzades per monitors i educadors juvenils, durant les seues vacances nadalenques.

L’Escola de Nadal està dirigida a xiquets i xiquetes d’entre 4 i 12 anys, és a dir, els nascuts entre els anys 2005 i 2013, tots dos anys inclusivament. Les matrícules començaran dilluns que ve 4 de desembre i, com és habitual, es podrà efectuar a través de la Seu Electrònica de l’IMCJB o presencialment, en el Servei d’Informació de la Casa de Cultura, de dilluns a divendres, sol·licitant cita prèvia.

L’Escola de Nadal se celebrarà els dies 26, 27, 28 i 29 de desembre i també els dies 2, 3, 4 i 5 de gener.

Per a comoditat i conciliació de pares i mares, l’Escola de Nadal ofereix diferents horaris i preus. L’horari normal serà de 9h a 13:30h, amb un preu de 42 euros i l’horari especial serà de 8h a 13:30h, amb un preu de 51 euros. A més, també hi haurà servei de menjador, per a aquelles famílies que vulguen contractar-ho, amb un preu addicional de 30 euros, i amb horari de 13:30h a 15h. Hi haurà descomptes per a les famílies nombroses.

Més informació en htpp://cultura.burjassot.org i en el telèfon 96 316 06 30.